**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНА СЕНТА**

**Одељење за општу управу и**

**друштвене делатности**

**Број: 013-8/2020-01-IV**

**Дана: 05.03.2020.**

**С Е Н Т А**

О Б А В Е Ш Т Е Њ Е

На основу Одлуке о расписивању избора за народне посланике, (,,Сл.гласник РС,, број 19/2020), на основу Одлуке о расписивању избора за одборнике Скупштина градова и Скупштина општина у Републици Србији (,,Сл.гласник РС,, број 19/2020), Закона о јединственом бирачком списку (,,Сл.гласник РС,, број 104/2009, 99/2011), Упутства за спровођење избора за народне посланике Народне скупштине расписаних за 26. април 2020. године, 02 Број 013-53/20 од 04. марта 2020. године Општинска управа општине Сента, Одељење за опште управне послове и друштвене делатности:

- обавештава грађане са пребивалиштем на територији Општине Сента да од 05.03.2020. године изложен бирачки списак за подручје општине Сента да уз приказивање личне карте траже упис, брисање, измену, допуну односно исправку података уписаних у бирачки списак сваког радног дана у згради Општинске управе општине Сента, Главни трг бр. 1., канцеларија бр. 3. од 8,00 до 15,00 часова а све до закључења бирачког списка односно до 10.04.2020. године до 24,00 часова.

- обавештава лица која постају пунолетна до 26.04.2020. године да уз приказивање личне карте провере да ли су уписани у Јединствени бирачки списка, односно да провере своје податке.

- обавештава подносиоце изборних листа, да од проглашења изборне листе, право на увид и на подношење захтева за промену у бирачком списку има и подносилац изборне листе или лице које он овласти, по истом поступку по коме то право имају и грађани. Уз захтев се прилажу овлашћење, пуномоћ оверен у складу са законом, решење о проглашењу Изборне листе и лична карта грађана.

Законом о јединственом бирачком списку („Службени гласник РС“, бр. 104/09 и 99/11) грађанима је омогућено да на предстојећим изборима гласају и према месту боравишта у земљи (члан 15. Закона) и то подношењем  захтева за упис овог података у бирачки списак најкасније до 04.04.2020. године.

Законом о јединственом бирачком списку („Службени гласник РС“, бр. 104/09 и 99/11) грађанима је омогућено да на предстојећим изборима гласају и у иностранству (члан 16. Став 1. Закона) и то подношењем  захтева за упис овог података у бирачки списак најкасније до 04.04.2020. године.

Након закључења бирачког списка, тј. од 10.04.2020. године Министарство правде и државне управе Републике Србије врши све промене у бирачком списку (упис, брисање, измена, допуна или исправка) на начин и по поступку утврђеном законом. Грађани могу поднети захтеве преко органа Општинске управе од 11.04.2020. године до 22.04.2020. године у 24 часа.